text: Завърши "СТУДЕНТСКА РАБОТИЛНИЦА - ИДЕАЛ СТАНДАРТ, УАСГ 75г." - 1kam1.com
  Съвместната инициатива на Идеал Стандарт и Университетa по архитектура, строителство и геодезия "СТУДЕНТСКА РАБОТИЛНИЦА – ИДЕАЛ СТАНДАРТ, УАСГ 75г." завърши с официално закриване. Събитието се проведе на 6 април в шоурума TheBathRoom –незичерпаемият извор на идеи и вдъхновение за банята.
  По време на заключителната част от работилницата всички отбори разполагаха с 15 минути за презентация на своите решения и отговориха на въпросите на присъстващите. Професионално жури в лицето на 5 утвърдени в бранша имена оцени заданията и избра проекта – победител, изготвен от отбора в състав Мелтем Йълдъз, Христо Христов и Явор Станиславов . Всички участници получиха почетни грамоти, а след края на награждаването обсъдиха работата си на коктейл в приятната атмосфера на TheBathRoom. Спечелилият проект ще се реализира по време на лятната работилница и ще бъде финансиран от лидера в производството на санитарен фаянс Идеал Стандарт.
  "СТУДЕНТСКА РАБОТИЛНИЦА – ИДЕАЛ СТАНДАРТ, УАСГ 75г." е първата от редица работилници, които Идеал Стандарт планира да осъществява ежегодно съвместно със свои партньори и да я превърне в една развиваща се традиция. Тази инициатива открива възможности за обмен на идеи и опит межу младите архитекти и дизайнери, а действителното реализиране на резултата от нея вдъхва самочувствие и амбиция за още по-добри проекти.
  Етикети: 1kam1, 1към1 в строителството, Ideal, ideal standard, архитектура, баня, дизайн, жилище, идеал стандарт, плочки, СМР, Строителни и монтажни работи, строителство, студентска работилница, УАСГ